CELEX: 62020TN0076
Language: fi
Date: 2020-02-07 00:00:00
Title: Asia T-76/20: Kanne 7.2.2020 – Tšekki v. komissio

30.3.2020   
            
            
               FI
            
            
               Euroopan unionin virallinen lehti
            
            
               C 103/37
            
         
      Kanne 7.2.2020 – Tšekki v. komissio
      (Asia T-76/20)
      (2020/C 103/52)
      Oikeudenkäyntikieli: tšekki
      
         Asianosaiset
      
      
         Kantaja: Tšekin tasavalta (asiamiehet: M. Smolek, J. Pavliš, O. Serdula ja J. Vláčil)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 28.11.2019 annetun komission täytäntöönpanopäätöksen (EU) CCI 2014CZ06RDNP001, joka koskee Tšekin tasavallan maatalouden kehittämisohjelmaan vuosina 2014–2020 liittyvien välimaksujen, jotka koskevat yhtäältä 16.10.2018–31.12.2018 ja toisaalta 1.1.2019–31.3.2019 toteutettuja menoja, keskeyttämistä [tiedoksiannettu numerolla C(2019) 8647 final]
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste perustuu Euroopan parlamentin ja neuvoston asetuksen (EU) N:o 1306/2013 (1) (jäljempänä asetus N:o 1306/2013) 41 artiklan 1 kohdan rikkomiseen. Komissio katsoo nimittäin virheellisesti, että tuet, joihin kyseessä olevat menot liittyvät, on myönnetty kansallisen oikeuden vastaisesti. Mitään kansallisen lainsäädännön rikkomista ei kuitenkaan ole voitu todeta, koska kansallista lainsäädäntöä ei sovelleta sentyyppisiin tukiin, joita maksujen keskeyttäminen koskee.
               
            
                  2.
               
               
                  Myös toinen kanneperuste perustuu asetuksen N:o 1306/2016 41 artiklan 1 kohdan rikkomiseen. Vaikka kyseistä kansallista lainsäädäntöä olisi sovellettava mainituntyyppisiin tukiin (mitä ei ole), osa keskeytetyistä maksuista liittyy hankkeisiin, joihin kyseistä lainsäädäntöä ei voida ajallisesti soveltaa.
               
            
         (1)  Yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17.12.2013 annettu Euroopan parlamentin ja neuvoston asetus (EU) N:o 1306/2013 (EUVL 2013, L 347, s. 549).